El número 16 de «Memòria Viva» del PEU-UJI ressalta el valor del patrimoni, l'art o l'educació per a consolidar espais de relació entre persones



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2025/1/1q/memoria-viva/&url=/com/noticies/2025/1/1q/memoria-viva/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2025/1/1q/memoria-viva/&url=/com/noticies/2025/1/1q/memoria-viva/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2025/1/1q/memoria-viva/&url=/com/noticies/2025/1/1q/memoria-viva/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2025/1/1q/memoria-viva/&url=/com/noticies/2025/1/1q/memoria-viva/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## El número 16 de «Memòria Viva» del PEU-UJI ressalta el valor del patrimoni, l'art o l'educació per a consolidar espais de relació entre persones

13/01/2025 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge memoria-viva IMG\_4066
Diapositiva actual

Recurs d'imatge memoria-viva sabers

Recurs d'imatge memoria-viva portada16

Recurs d'imatge memoria-viva cirat

* [![ memoria-viva IMG_4066](/com/noticies/2025/1/1q/memoria-viva/IMG_4066.JPG)](#)
* [![ memoria-viva sabers](/com/noticies/2025/1/1q/memoria-viva/sabers.png)](#)
* [![ memoria-viva portada16](/com/noticies/2025/1/1q/memoria-viva/portada16.jpg)](#)
* [![ memoria-viva cirat](/com/noticies/2025/1/1q/memoria-viva/cirat.png)](#)

Les activitats culturals que es desenvolupen arreu del territori són la prova que l’art, el patrimoni o l’educació actuen com a engranatges que serveixen per a connectar entre si les persones i els col·lectius. Aquesta és una de les principals conclusions que s'extrauen de la lectura dels diferents articles del número 16 de la revista *Memòria Viva*, una publicació monogràfica del Programa d'Extensió Universitària de l'UJI (PEU-UJI) que recull articles sobre els projectes i experiències de les comunitats patrimonials que s'han portat a terme arreu del territori a través del programa d'acompanyament del PEU. La publicació, de caràcter anual, també inclou articles d'investigadors i col·laboradors del programa.

La vicerectora de Cultura, Llengües i Societat, Carmen Lázaro, explica en l'article de presentació de la revista que «les connexions que genera la pràctica cultural poden ser conscients i inconscients, de curt o llarg recorregut, intenses o extenses. Totes elles, contribueixen a reafirmar el caràcter únic de cada procés en un moment determinat i, a més, possibiliten nexes que conviden a la reflexió». En aquest sentit, Lázaro entén que «la varietat de propostes d’aquest número exigeix, a més, que no sols es fixe l’atenció en la mateixa activitat cultural desplegada, sinó en les pràctiques i els processos que les han fetes possible i que permeten emfatitzar el que habitualment passa desapercebut».

*Memòria Viva* està coordinada pel tècnic del PEU Àngel Portolés, qui assenyala que «la publicació és una bona mostra de la importància de crear relacions basades en la complicitat, l'intercanvi i l'horitzontalitat de la Universitat Jaume I amb les persones que habiten el territori en el qual desenvolupen la seua creativitat, idees, projectes i somnis». El número 16 de la revista compta amb 17 articles que inclouen com a temàtiques principals les comunitats patrimonials, la socialització del patrimoni cultural i la importància de les xarxes d'intercanvi de coneixements, metodologies i pràctiques socials, culturals i patrimonials.

En el primer apartat els protagonistes són els projectes en el territori, i recull les reflexions i textos de les comunitats patrimonials integrades en el projecte Patrimoni del PEU-UJI. Aquesta secció inclou enguany set articles: «Fluya el agua en Cirat», un text que l'Associació Cultural Las Salinas de Cirat dedica al seu projecte cultural anual, que té l'aigua com a motor; «El betlem a Costur. Un betlem per a l'Alcalatén», on Alicia Pastor i l'Associació Cultural La Fontanella presenten el projecte col·lectiu del muntatge del betlem; «25 anys del parc natural. Coneixent Espadà amb persones expertes», un article en el qual Susanna Gil, Vicente Ferri i Gemma de l’Amo comparteixen el programa formatiu dissenyat en el marc del projecte Territori Espadà amb motiu de l’aniversari del parc; «Rondalles de Penyagolosa: el patrimoni musical com a generador de vincles al territori», on Víctor Jiménez, Mònica Naranjo i Elvira Safont mostren les rondalles tradicionals com un recurs des del qual generar comunitat; «El agua y el horno», un article en el qual Manuel Cebrián, del Grup de Patrimoni de Puebla de Arenoso, presenta les dues jornades realitzades en 2023 al voltant del patrimoni; «Colectivo La Libélula Negra. Gestión cultural rural», on Águeda Forés exposa tota una sèrie d’accions que conjuminen teatre, gestió cultural, recuperació de tradicions i capacitat per a la reflexió; i «Recordar el que coneixem per a tornar a trobar-nos», un article en el qual Miriam Salvador comparteix la seua experiència en el Programa d’Extensió Universitària de la Universitat Jaume I des de l’estada en pràctiques del Grau en Humanitats.

El segon bloc de la publicació es denomina «En profunditat» i reuneix quatre articles que giren al voltant de les relacions entre cultura i educació i és el resultat d’una jornada realitzada a l’estiu de 2023 que partia de la següent pregunta: «Com vincular els projectes culturals que s’estan desenvolupant en el territori amb les aules?». El text d'introducció està realitzat per Elvira Safont del Centre d’Estudis de Penyagolosa i la resta de les aportacions estan signades per Noel Manzanares, del CEIP Francisco Grangel Mascarós de l’Alcora; Rafael Tormo, artista visual i comissari del projecte AVAN, i la investigadora argentina Macarena Romero.

El tercer bloc porta per títol «Investigacions» i recull sis articles fruit de la convocatòria oberta i que transiten entre el patrimoni cultural, l’ecologia, els museus i les arts, incloent-hi la perspectiva de gènere i el feminisme. Pau Agost presenta el registre de varietats agrícoles tradicionals en «Participació ciutadana per a recuperar el patrimoni biocultural. Registre participatiu de varietats agrícoles tradicionals de les comarques de Castelló»; José Francisco Albelda i Lara Cardona escriuen sobre «El Centre d’Interpretació de la Línia XYZ i el Conjunt Memorial de Darrere del Castell (Almenara, Castelló). Arqueologia, memòria i pedagogia»; Ángel Luis Badenas repassa la història de Montán en «Compartir conocimiento y patrimonio para revertir la despoblación»; María Cacheda es fa la pregunta «Els museus, són per a les dones?» i reflexiona des de la museologia social feminista.

Els darrers articles incideixen en l’art com a ferramenta per a connectar persones, llocs i narratives diverses. Són «La perspectiva artística de un pequeño pueblo de la India rural donde siempre crece la hierba», de Ana Nance; i «Todo lo que crece. Biodiversidad local, saberes botánicos y conocimientos comunitarios», de Marco Ranieri.

La revista *Memòria Viva* es pot trobar en l'enllaç <https://www.uji.es/cultura/base/peu/reflexio/publicacions/memoriaviva/>.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00